b'\n_START_ARTICLE_\nHietakala\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nHietakala on pienikokoinen kala ja voi suurimmillaan kasvaa noin 10 cm pitk\xc3\xa4ksi. Ruumiinmuodoltaan laji on hyvin pitkulainen ja selk\xc3\xa4- ja per\xc3\xa4ev\xc3\xa4t sijaitsevat ruumiin takaosassa. Muista piikkikalalajeista poiketen hietakalalla ei ole sel\xc3\xa4ss\xc3\xa4\xc3\xa4n piikkej\xc3\xa4. Kalalla ei ole vatsaevi\xc3\xa4. Hietakalan ruumis on suomuton.\n_START_SECTION_\nLevinneisyys\n_START_PARAGRAPH_\nHietakala on lauhkeiden merivesien laji. Sit\xc3\xa4 tavataan Japanista, Korean niemimaalta ja Ohotanmerelt\xc3\xa4. Lajia kalastetaan kaupallisesti sen levinneisyysalueella.'